สัปดาห์สุดท้ายของการจัดงาน “อุ่นไอรัก คลายความหนาว สายน้ำแห่งรัตนโกสินทร์” ประชาชนยังคงแต่งกายชุดไทย มาร่วมถ่ายภาพ และเลือกซื้อสินค้าที่มาร่วมออกร้านอย่างต่อเนื่อง
สัปดาห์สุดท้ายของการจัดงาน “อุ่นไอรัก คลายความหนาว สายน้ำแห่งรัตนโกสินทร์” ประชาชนยังคงแต่งกายชุดไทย มาร่วมถ่ายภาพและเลือกซื้อสินค้าที่มาร่วมออกร้านอย่างต่อเนื่องประชาชนยังคงให้ความสนใจเข้าชมงานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตอย่างต่อเนื่อง แม้เข้าสู่ช่วงสัปดาห์สุดท้ายของการจัดงาน ส่วนใหญ่เดินทางมาเป็นหมู่คณะจากจังหวัดต่างๆ พร้อมแต่งกายชุดไทยมาร่วมถ่ายภาพความสวยงามและเข้าชมการจัดแสดงนิทรรศการให้ความรู้เกี่ยวกับคุณค่าของแม่น้ำลำคลอง ที่เป็นทั้งเส้นทางคมนาคมขนส่ง ทางระบายน้ำ และเส้นทางค้าขายนำมาซึ่งความสัมพันธ์ระหว่างประเทศ เช่นเดียวกับภายในสนามเสือป่า ก็ได้รับความสนใจจากประชาชนมาเลือกซื้อผลิตภัณฑ์จากร้านค้าต่างๆ รวมทั้งอุดหนุนอาหารไทยขึ้นชื่อที่นำมาจำหน่ายจากทั่วทุกภูมิภาค นางธนบรรณ นภาวกุล เดินทางมาจากจังหวัดนครราชสีมา กล่าวว่า แม้จะเดินทางออกจากบ้านมาตั้งแต่ตี 2 พอมาถึงในงานก็ประทับใจที่มีโอกาสได้แต่งชุดไทยและเก็บภาพความสวยงาม นอกจากนี้ ภายในงานยังมีประชาชนจิตอาสามาคอยดูแลความเรียบร้อยของสถานที่ ต้นไม้ เก็บเศษขยะ รวมไปถึงการอำนวยความสะดวกในการถ่ายภาพและแนะนำเส้นทางให้กับผู้มาร่วมงาน ทั้งนี้ยังสามารถมาเที่ยวชมงานอุ่นไอรัก คลายความหนาว สายน้ำแห่งรัตนโกสินทร์ ได้จนถึงวันที่ 19 มกราคมนี้